EN DOKUMENTARSERIE FRA NETFLIX
Der er noget magisk over delfiner.
De virker så venlige.
Men alligevel så anderledes.
De er tydeligvis intelligente.
Og adrætte.
Men vi har knap nok set under overfladen.
Nu kan vi fordybe os i deres verden
og opdage, hvor sofistikerede de er.
Og jo dybere vi ser,
desto mere ligner de os.
DELFINER
BAHAMAS - NORDATLANTEN
VANDTEMPERATUR 26 GRADER
Født i en verden, hvor han ikke engang kan trække vejret,
har en ung atlantisk plettet delfin meget at lære om at overleve i havet.
Godt, at han har én, som kan vise vej.
Mor.
Og en større gruppe familie og venner.
De vil hjælpe med at lære ham,
hvordan han finder føde
og undgår fare.
Men delfinsamfundet er kompliceret.
Den største udfordring
er at lære at passe ind.
Det varme, lave vand er også hjemsted for en anden art:
Øresvin.
Det virker som et perfekt sted for en mor at opfostre sin nyfødte kalv.
Men selv her er livet ikke let.
De bliver forfulgt.
En gruppe hanner,
som leder efter en mage.
De kunne angribe ungen for at få moren.
Flere delfiner slutter sig til jagten.
Mor gør alt for at beskytte sin kalv.
Og til sidst
får hun sendt dem væk.
Men hendes unge er væk.
Alene
har han næsten ingen chance.
Genforenet med mor…
…og hendes allierede.
Kalven blev lidt klogere på verden.
Men hans undervisning i livet som delfin er kun lige begyndt.
Delfiner er luftindåndende pattedyr ligesom os.
Deres forfædre levede engang på tørland.
Men for 50 millioner år siden
gjorde de noget fantastisk.
De forlod landjorden
og startede et liv i havet.
Mens en gren af familien blev til kæmpestore bardehvaler…
blev de til strømlinede,
hurtigt-tænkende rovdyr.
I dag jager over 40 arter delfiner i verdenshavene.
Fra tropiske farvande…
…til polarhave
og endda i floder flere tusind kilometer inde i landet.
Hvor end der er bytte,
er der en delfin med en klog måde at fange det på.
Spækhuggere er de største medlemmer af familien.
De kan blive næsten ni meter lange
og veje syv ton.
De skal fange over 45 kilo føde hver dag.
Ikke let under polarvinteren.
Medmindre man ved, hvor man skal lede.
KVALØYA - NORSKEHAVET
VANDTEMPERATUR 6 GRADER
I de koldeste måneder
skjuler deres yndlingsbytte sig i beskyttede fjorde.
Sild.
Milliarder af dem.
At spore deres præcise placering kan være kompliceret.
At fange dem er endnu sværere.
Anført af en erfaren hun
nærmer familien sig den store stime.
Så længe sildene holder formationen,
er de svære at fange enkeltvis.
Men spækhuggerne har en plan.
Med pulserende kald
og ved at vise deres hvide maver…
…driver de sildene ind mod det lave vand.
I deres panik danner fiskene tættere og tættere stimer.
Og til sidst
kan spækhuggerne angribe.
De slår med halerne og skaber kraftige trykbølger.
En spærreild af knockout-slag.
Når fiskene er bedøvet,
kan spækhuggerne æde, som de vil.
Delfiner maksimerer deres jagtsucces ved at arbejde i hold.
Og i det åbne hav
opererer de på en stor skala.
En storm af langnæbbede delfiner.
En superstime på over 1.000.
De er en så effektiv jagtstyrke,
at de har plads til masser af fritid.
FERNANDO DE NORONHA - SYDATLANTEN
VANDTEMPERATUR 26 GRADER
320 kilometer øst for Brasilien
er denne øgruppe et favoritstop for atlantiske langnæbbede delfiner.
De svømmer mod øens lavvandede bugter.
De første, som ankommer, er begejstrede.
De olympiske gymnaster i delfinfamilien.
De kan springe tre meter
og dreje syv gange.
Det ser sjovt ud.
Men man tror, at der ligger mere bag akrobatikken.
Måske kommunikerer de
og hilser på andre delfiner i bugten.
Med sikkerhed i antal
kan delfinerne slappe af.
Men de kan ikke slukke helt,
for så drukner de.
Så de lukker én side af hjernen ned ad gangen…
…og ser med ét øje, hvor de svømmer.
Sovesvømning for halv fart.
Mens ældre delfiner hviler,
leger de yngre.
De leger tangfangeleg.
Det ser simpelt ud.
Men det er overraskende sofistikeret.
At håndtere genstande,
kopiere bevægelser og vigtigst,
at forstå hinanden
er evner, som alle unge delfiner
skal mestre, når den vokser.
BAHAMAS - NORDATLANTEN
VANDTEMPERATUR 26 GRADER
Et år gammel
taler en atlantisk plettet delfinunge næsten flydende delfin.
Meget kan formidles gennem kropssprog og berøring.
En finne-gnidning beroliger,
som at holde i hånd.
Men nogle ting kan kun siges med lyd.
Hans mor gentager et unikt kald.
Hendes signaturfløjten.
Sådan kan han finde hende i en flok.
Og når han har lært at kopiere den,
kan han kalde på hende ved navn.
Nu skal han eksperimentere med sin egen fløjten.
Ligesom børn tager det delfiner flere år at lære at tale.
Og når de begynder at tale…
…holder de aldrig op.
Men en delfins soniske evner strækker sig meget længere end ord.
De lokale øresvin leder efter føde på havbunden.
Der er ikke meget her.
Men de kan se ting, vi ikke kan.
De affyrer en strøm af høje klik.
Femhundrede i sekundet.
De fortolker ekkoerne
for at finde fisk, som gemmer sig i sandet.
Ekkolokalisering er en ekstraordinær sjette sans…
…som gør delfinerne i stand til at jage de mest usandsynlige steder.
SOUTH CAROLINA - NORDATLANTEN
VANDTEMPERATUR 26 GRADER
En mudret flodmunding,
og tidevandet falder.
Lige nu
er det risikabelt at svømme ind i landet.
Men denne delfin ved, at flodmundingen er fuld af fisk.
Ved hjælp af ekkolokalisering
kan hun navigere i det salte vand
og finde sit bytte.
Problemet er,
at ved lavvande gemmer de sig i østersbassinerne.
De vil ødelægge hendes følsomme hud.
På én eller anden måde
skal hun have fiskene ud i det åbne vand.
Ved at pumpe med halen
skyller hun dem ud af deres skjul
og mod sandbankerne, hvor det er sikkert at angribe.
Kun få delfiner har lært at jage sådan.
Og teknikken virker kun et par timer hver dag.
Når tidevandet begynder at stige,
spredes fiskene.
Der er brug for en ny strategi.
Hun slutter sig sammen med venner,
og de svømmer mod større kanaler.
Så…
…venter de.
Hver gang en stime svømmer forbi,
angriber delfinerne
og skaber bølger, der skyller fiskene i land.
Med ekkolokalisering og koordination
fremmaner de et festmåltid fra mudderet.
Ude i det blå hav må delfiner presse deres supersanser til grænsen.
VANDTEMPERATUR 21 GRADER
Udfordringen ved at jage ved afgrunden
har skabt en af de mest usædvanlige af alle delfinarter.
Grindehvaler ser måske underlige ud,
men den pæreformede pande skjuler hemmeligheden bag deres succes.
De projicerer langtrækkende soniske stråler,
mange meter lange,
den mest kraftfulde ekkolokalisering for alle delfiner.
Sådan kan grindehvaler fange blækspruttestimer
over en halv kilometer nede.
Men kalvene kan ikke holde vejret længe nok til at følge efter.
Så familien skiftes til at passe dem i overfladen.
Bedstemor er over 50 år.
Men hun producerer stadig mælk, som hun fodrer ungerne med.
Disse delfiner lever op til 70 år
og bliver hos familien hele livet.
Måske de længste, mest loyale bånd for noget dyr.
Da jagtgruppen dukker op,
er det tydeligt, at det gik godt.
Tid til at svømme videre.
Bedstemor har et mentalt kort over deres hjem i havet.
Hun lytter efter lyden af bølger, der slår imod øer,
og strømme, som skyller omkring havmundinger.
Akustiske landemærker, der afslører ruten.
Men af og til
farer selv disse dygtige rutefindere vild.
Hvert år strander hundredvis af delfiner rundt omkring i verden.
Det sker oftere for grindehvaler.
Hvis én eller to kommer ud af kurs…
…føler familien sig tvunget til at svømme med dem.
Deres nødkald kan tiltrække flere hundrede andre.
Naturkatastrofer,
støjforurening og dårligt helbred
lader til at spille en rolle.
Men vi forstår stadig ikke, præcis hvad der sætter gang i det.
Folk gør alt for at holde strandede hvaler i live
og forsøge at hjælpe dem ud i havet igen.
Forbindelsen mellem mennesker og delfiner er dyb.
Vi deler et behov for spænding, som få andre dyr besidder.
Og vi udtrykker os på måder,
som ikke synes at spille en rolle for vores overlevelse.
Men der er tilsyneladende et formål med legen.
Den udløser en masse hormoner,
som skaber følelser af selvsikkerhed og glæde.
At lege sammen forstærker følelserne…
…og opmuntrer til samarbejde og tid med venner.
Det er måske derfor, delfiner søger andres selskab.
De leger med deres egne.
Med os.
Og med andre dyr.
Delfiner er kendt for at være venlige.
Men de har også en mørkere side.
PATAGONIEN - SYDATLANTEN
VANDTEMPERATUR 12 GRADER
Når havets største rovdyr jager,
er intet sikkert.
Sydlige rethvaler.
Op til 80 ton.
Ti gange tungere end en spækhugger.
Men når de arbejder i hold,
er spækhuggere næsten ustoppelige.
Rethvalerne svømmer ind på lavt vand
for at undgå angreb nedefra.
Men spækhuggere giver ikke let op.
De skiftes til
at smadre ind i siden på hvalerne
og ramme, hvor det gør ondt.
Hvalerne slår igen.
Men først da lyden af kamp tiltrækker andre rethvaler,
giver spækhuggerne endelig op.
Spækhuggeres evne til at angribe stort bytte
gav dem øgenavnet "hvaldræbere"
eller
"dræberhvaler".
Delfiner er ikke bare hensynsløse jægere.
De kan også være overraskende aggressive over for hinanden.
BAHAMAS - NORDATLANTEN
VANDTEMPERATUR 26 GRADER
Seks år gammel har denne plettede delfinunge
endelig fået de karakteristiske pletter.
Han ser mindre til mor
og tilbringer mere tid med venner.
At indgå alliancer er afgørende i de første år.
Delfiner danner flere og mere intense forhold
end noget andet dyr bortset fra os.
Når han modnes, bliver livet mere kompliceret.
Han får brug for alle de venner, han kan få.
Et samfund af øresvin i Vestaustralien
betragtes som det mest sofistikerede delfinsamfund.
To tusind lever i denne ene bugt.
SHARK BAY - DET INDISKE HAV
VANDTEMPERATUR 21 GRADER
I ynglesæsonen bliver det vigtigere end nogensinde, hvem man kender.
Hanner, som kan slå sig sammen,
øger chancen for at finde en partner.
Denne trio hænger ud på østsiden af bugten.
De har været bedste venner i 20 år.
Synkroniseret svømning viser, hvor gode venner de er.
Og koreograferede bevægelser hjælper med at imponere det modsatte køn.
Der er overgangen.
Sommerfuglen.
Duo-haleberøringen.
Synkrondykning.
Dobbeltspring.
Tangobevægelser.
Og den omvendte hane.
Jo flottere rutinen er,
desto mere attraktive er de.
Men alligevel tager det ofte flere dage at vinde en hun.
Og nu har de konkurrenter.
På vestsiden
dannes rivaliserende bander.
Den østlige trio har brug for hjælp.
Så de kalder på en større vennekreds.
Svage bander trækker sig normalt.
Men når siderne er lige stærke,
kan kampe forårsage alvorlig skade.
En time senere
er det overstået.
Med stærke alliancer og tæt samarbejde
tager østsidens venner sejren
og vinder chancen for at blive fædre til den næste generation.
Intelligens og samarbejde
har gjort delfiner i stand til at navigere i livet i havet.
Men deres hjem forandrer sig hurtigt.
Selv disse tilpasningsdygtige dyr har svært ved at klare sig.
Vores hav bliver mere støjende,
varmere
og mere forurenede.
I stedet for tang leger mange delfiner med plastikposer.
Slugt affald dræber over 100.000 havpattedyr hvert år,
og kemisk forurening truer deres evne til at reproducere.
Men industrielt fiskeri er det største problem for delfinerne.
Det udtømmer deres livsvigtige fødekilder
og drukner hundredtusindvis hvert år.
Men selv små ændringer i vores handlinger
kan gøre en stor forskel.
SOUTH CAROLINA - NORDATLANTEN
VANDTEMPERATUR 17 GRADER
Når fiskere trawler efter rejer…
…bliver andre dyr fanget i deres garn.
Men disse fiskere har lavet særlige åbninger,
så større dyr kan flygte.
Og lokale øresvin har lært at opsøge dem
og bruge hullerne til at få en fiskepræmie.
Det er en risikabel manøvre at svømme ind i dødsfælden.
Men de sultne delfiner tager chancen.
Og fiskerne tolererer dem.
De mister intet i deres fangst.
Vi har stadig meget at lære om delfiner,
og mens nogle arter er på kanten af udryddelse,
finder man stadig nye.
MOCAJUBA - TOCANTINS-FLODEN
VANDTEMPERATUR 28 GRADER
Man har længe troet, at der var fem arter floddelfiner i verden.
Nu tror biologer, at de har opdaget en sjette.
Kun omkring 1.000 araguaiske floddelfiner
menes at eksistere.
Men hver dag i denne brasilianske by
kommer en lille flok for at slappe af.
De lokale børn kan knap vente.
Det er let at forstå deres forkærlighed til disse magiske dyr.
Mennesker og delfiner lever i meget forskellige verdener.
Men der er meget i vores natur, som vi deler.
En dyb forbindelse, som skal værdsættes
i mange flere generationer.
Tekster af: Mila Tempels